title: 2011/10/EU: Odluka Europske središnje banke od 25. studenoga 2010. o privremenoj raspodjeli prihoda Europske središnje banke od euronovčanica u optjecaju i od vrijednosnih papira kupljenih u okviru programa za tržišta vrijednosnih papira (preinačeno) (ESB/2010/24)

text:
               01/Sv. 004

               HR

               Službeni list Europske unije

               301

         32010D0024

               L 006/35

               SLUŽBENI LIST EUROPSKE UNIJE

               25.11.2010.

         ODLUKA EUROPSKE SREDIŠNJE BANKE
   od 25. studenoga 2010.
   o privremenoj raspodjeli prihoda Europske središnje banke od euronovčanica u optjecaju i od vrijednosnih papira kupljenih u okviru programa za tržišta vrijednosnih papira
   (preinačeno)
   (ESB/2010/24)
   (2011/10/EU)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke (dalje u tekstu: „Statut ESSB-a”), a posebno njegov članak 33.,
   budući da:

               (1)

               Odluku ESB/2005/11 od 17. studenoga 2005. o raspodjeli prihoda Europske središnje banke od euronovčanica u optjecaju nacionalnim središnjim bankama država članica sudionica (1) treba znatno izmijeniti kako bi se uzela u obzir raspodjela prihoda Europske središnje banke (ESB) od vrijednosnih papira kupljenih u skladu s Odlukom ESB/2010/5 od 14. svibnja 2010. o uspostavljanju programa za tržišta vrijednosnih papira (2). Odluku bi trebalo radi jasnoće preinačiti.

               (2)

               Odlukom ESB/2010/29 od 13. prosinca 2010. o izdavanju euronovčanica (3) utvrđuje se raspodjela euronovčanica u optjecaju nacionalnim središnjim bankama razmjerno njihovim uplaćenim udjelima u kapitalu ESB-a. Člankom 4. Odluke ESB/2010/29 i Prilogom toj Odluci ESB-u se raspodjeljuje 8 % ukupne vrijednosti euronovčanica u optjecaju. ESB ima potraživanja unutar Eurosustava od nacionalnih središnjih banaka koja su razmjerna njihovim udjelima u ključu upisanoga kapitala, za vrijednost koja je jednaka vrijednosti euronovčanica koje izdaje.

               (3)

               Prema članku 2. stavku 2. Odluke ESB/2010/23 od 25. studenoga 2010. o raspodjeli monetarnog prihoda nacionalnih središnjih banaka država članica čija je valuta euro (4), na salda unutar Eurosustava na temelju euronovčanica u optjecaju obračunava se naknada po referentnoj stopi. Prema članku 2. stavku 3. Odluke ESB/2010/23, obračunata naknada namiruje se plaćanjima preko sustava TARGET2.

               (4)

               Uvodnom izjavom 7. Odluke ESB/2010/23 određuje se da bi prihod koji ostvaruje ESB na temelju obračuna naknade na svoja potraživanja unutar Eurosustava od nacionalnih središnjih banaka u vezi s njegovim udjelom u euronovčanicama u optjecaju trebao, u načelu, biti raspodijeljen nacionalnim središnjim bankama u skladu s odlukama Upravnog vijeća, razmjerno njihovim udjelima u ključu upisanoga kapitala u istoj financijskoj godini tijekom koje je ostvaren.

               (5)

               Također, i prihod ESB-a od vrijednosnih papira kupljenih u okviru programa za tržišta vrijednosnih papira (PTVP) trebao bi, u načelu, biti raspodijeljen nacionalnim središnjim bankama razmjerno njihovim udjelima u ključu upisanoga kapitala u istoj financijskoj godini tijekom koje je ostvaren.

               (6)

               Kod raspodjele prihoda ESB-a od euronovčanica u optjecaju i prihoda ESB-a od vrijednosnih papira kupljenih u okviru PTVP-a, ESB bi trebao uzeti u obzir procjenu svog financijskog rezultata u određenoj godini koja uzima u obzir potrebe za raspodjelom sredstava u rezervacije za tečajni, kamatni i kreditni rizik te za rizik cijene zlata kao i dostupnost rezervacija potrebnih za pokriće predviđenih troškova.

               (7)

               Kod utvrđivanja iznosa neto dobiti ESB-a koji se prenosi u fond opće pričuve u skladu s člankom 33. stavkom 1. Statuta ESSB-a, Upravno vijeće treba uzeti u obzir da svaki dio te dobiti koji odgovara prihodu od euronovčanica u optjecaju i prihodu od vrijednosnih papira kupljenih u okviru PTVP-a treba u cijelosti raspodijeliti nacionalnim središnjim bankama,

         DONIJELO JE OVU ODLUKU:
   Članak 1.
   Definicije
   Za potrebe ove Odluke:

               (a)

               „NSB” znači nacionalna središnja banka države članice čija je valuta euro;

               (b)

               „salda unutar Eurosustava na temelju euronovčanica u optjecaju” znači potraživanja i obveze koji nastaju između NSB-a i ESB-a te između NSB-a i drugih nacionalnih središnjih banaka kao rezultat primjene članka 4. Odluke ESB/2010/29;

               (c)

               „prihod ESB-a od euronovčanica u optjecaju” znači prihod koji ostvaruje ESB na temelju obračuna naknade na svoja potraživanja unutar Eurosustava od nacionalnih središnjih banaka u vezi s njegovim udjelom u euronovčanicama u optjecaju kao rezultat primjene članka 2. Odluke ESB/2010/23; i

               (d)

               „prihod ESB-a od vrijednosnih papira kupljenih u okviru PTVP-a” znači neto prihod od vrijednosnih papira koje je kupio ESB u okviru PTVP-a u skladu s Odlukom ESB/2010/5.

         Članak 2.
   Privremena raspodjela prihoda ESB-a od euronovčanica u optjecaju i prihoda ESB-a od vrijednosnih papira kupljenih u okviru PTVP-a
   1.   Prihod ESB-a od euronovčanica u optjecaju i prihod ESB-a od vrijednosnih papira kupljenih u okviru PTVP-a u cijelosti dospijevaju nacionalnim središnjim bankama u istoj financijskoj godini tijekom koje su ostvareni i raspodjeljuju se nacionalnim središnjim bankama razmjerno njihovim uplaćenim udjelima u upisanom kapitalu ESB-a.
   2.   ESB raspodjeljuje nacionalnim središnjim bankama svoj prihod od euronovčanica u optjecaju ostvaren u svakoj financijskoj godini, i to drugog radnog dana sljedeće godine.
   3.   ESB raspodjeljuje nacionalnim središnjim bankama svoj prihod od vrijednosnih papira kupljenih u okviru PTVP-a zarađen u svakoj financijskoj godini, i to posljednjeg radnog dana u siječnju sljedeće godine.
   4.   Iznos prihoda ESB-a od euronovčanica u optjecaju može se umanjiti u skladu s odlukom Upravnog vijeća na temelju Statuta ESSB-a u odnosu na troškove ESB-a nastale zbog izdavanja i rukovanja euronovčanicama.
   Članak 3.
   Odstupanje od članka 2.
   Odstupajući od članka 2.:

               1.

               Upravno vijeće odlučuje prije kraja financijske godine o zadržavanju cijelog prihoda ili dijela prihoda ESB-a od vrijednosnih papira kupljenih u okviru PTVP-a i, ako je potrebno, cijelog prihoda ili dijela prihoda ESB-a od euronovčanica u optjecaju u mjeri potrebnoj da bi se osiguralo da iznos raspodijeljenog prihoda ne premaši neto dobit ESB-a u toj godini. Takva se odluka donosi u slučaju kada, na temelju obrazložene procjene koju izrađuje Izvršni odbor, Upravno vijeće očekuje da će ESB ostvariti ukupni godišnji gubitak ili da će ostvariti godišnju neto dobit koja je manja od procijenjenog iznosa njegova prihoda od euronovčanica u optjecaju i procijenjenog iznosa njegova prihoda od vrijednosnih papira kupljenih u okviru PTVP-a.

               2.

               Upravno vijeće može odlučiti prije kraja financijske godine da će prenijeti cijeli prihod ili dio prihoda ESB-a od vrijednosnih papira kupljenih u okviru PTVP-a i, ako je potrebno, cijeli prihod ili dio prihoda ESB-a od euronovčanica u optjecaju u rezervacije za tečajni, kamatni i kreditni rizik te rizik cijene zlata.

         Članak 4.
   Stavljanje izvan snage
   Ovime se stavlja izvan snage Odluka ESB/2005/11. Upućivanja na odluku stavljenu izvan snage smatraju se upućivanjima na ovu Odluku.
   Članak 5.
   Stupanje na snagu
   Ova Odluka stupa na snagu 31. prosinca 2010.

      Sastavljeno u Frankfurtu na Majni 25. studenoga 2010.

            Predsjednik ESB-a

         Jean-Claude TRICHET

      (1)  SL L 311, 26.11.2005., str. 41.

      (2)  SL L 124, 20.5.2010., str. 8.

      (3)  Još nije objavljeno u Službenom listu.

      (4)  Još nije objavljeno u Službenom listu.


title: Odluka Vijeća 2010/128/ZVSP od 1. ožujka 2010. o izmjeni Zajedničkog stajališta 2003/495/ZVSP o Iraku

text:
               18/Sv. 013

               HR

               Službeni list Europske unije

               172

         32010D0128

               L 051/22

               SLUŽBENI LIST EUROPSKE UNIJE

               01.03.2010.

      ODLUKA VIJEĆA 2010/128/ZVSP
   od 1. ožujka 2010.
   o izmjeni Zajedničkog stajališta 2003/495/ZVSP o Iraku
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 7. srpnja 2003. u okviru provedbe Rezolucije Vijeća sigurnosti Ujedinjenih naroda (VSUN) 1483 (2003.) donijelo Zajedničko stajalište 2003/495/ZVSP o Iraku (1).

               (2)

               VSUN je 21. prosinca 2009. usvojilo Rezoluciju 1905 (2009.) kojom je, između ostalog, odlučio do 31. prosinca 2010. produljiti aranžmane za pohranu u Razvojni fond za Irak prihodâ od izvozne prodaje nafte, naftnih proizvoda i prirodnog plina te u vezi s imunitetom iračke imovine od pravnih postupaka, kako je navedeno u Rezolucijama VSUN-a 1483 (2003.) i 1546 (2004.).

               (3)

               Zajedničko stajalište 2003/495/ZVSP stoga treba izmijeniti na odgovarajući način.

               (4)

               Za provedbu određenih mjera potrebno je daljnje djelovanje Unije,

         DONIJELO JE OVU ODLUKU:
   Članak 1.
   Zajedničko stajalište 2003/495/ZVSP mijenja se kako slijedi:
   drugi podstavak članka 7. zamjenjuje se sljedećim:

      „Članci 4. i 5. primjenjuju se do 31. prosinca 2010.”

   Članak 2.
   Ova Odluka stupa na snagu na datum donošenja.
   Članak 3.
   Ova se Odluka objavljuje u Službenom listu Europske unije.

      Sastavljeno u Bruxellesu 1. ožujka 2010.

            Za Vijeće

            Predsjednik

         D. LÓPEZ GARRIDO

      (1)  SL L 169, 8.7.2003., str. 72.


title: Odluka Vijeća (ZVSP) 2015/2249 od 3. prosinca 2015. o izmjeni Odluke 2014/486/ZVSP o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine)

text:
               4.12.2015

               HR

               Službeni list Europske unije

               L 318/38

         ODLUKA VIJEĆA (ZVSP) 2015/2249
   od 3. prosinca 2015.
   o izmjeni Odluke 2014/486/ZVSP o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 22. srpnja 2014. donijelo Odluku 2014/486/ZVSP (1) o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine).

               (2)

               Vijeće je 17. studenoga 2014. Odlukom 2014/800/ZVSP (2) odlučilo pokrenuti misiju EUAM Ukraine 1. prosinca 2014. i izmijeniti Odluku 2014/486/ZVSP kako bi se osigurao financijski referentni iznos za misiju EUAM Ukraine za razdoblje do 30. studenoga 2015.

               (3)

               Odluku 2014/486/ZVSP trebalo bi izmijeniti kako bi se osigurao financijski referentni iznos za razdoblje od 1. prosinca 2015. do 30. studenoga 2016.

               (4)

               Osim toga, Odluku 2014/486/ZVSP trebalo bi izmijeniti kako bi se produljio mandat misije EUAM Ukraine za godinu dana,

         DONIJELO JE OVU ODLUKU:
   Članak 1.
   Odluka 2014/486/ZVSP mijenja se kako slijedi:

               1.

               U članku 14. stavku 1. dodaje se sljedeći podstavak:
               „Financijski referentni iznos namijenjen pokrivanju rashoda povezanih s misijom EUAM Ukraine za razdoblje od 1. prosinca 2015. do 30. studenoga 2016. iznosi 14 400 000 EUR.”

               2.

               U članku 19. drugi stavak zamjenjuje se sljedećim:
               „Primjenjuje se do 30. studenoga 2017.”

         Članak 2.
   Ova Odluka stupa na snagu na dan donošenja.
   Primjenjuje se od 1. prosinca 2015.

      Sastavljeno u Bruxellesu 3. prosinca 2015.

            Za Vijeće

            Predsjednik

         F. BRAZ

      (1)  Odluka Vijeća 2014/486/ZVSP od 22. srpnja 2014. o savjetodavnoj misiji Europske unije za reformu sektora civilne sigurnosti u Ukrajini (EUAM Ukraine) (SL L 217, 23.7.2014., str. 42.).

      (2)  Odluka Vijeća 2014/800/ZVSP od 17. studenoga 2014. o pokretanju savjetodavne misije Europske unije za reformu sektora civilne sigurnosti u Ukrajini (EUAM Ukraine) i o izmjeni Odluke 2014/486/ZVSP (SL L 331, 18.11.2014., str. 24.).


title: Odluka Vijeća 2014/853/ZVSP od 8. listopada 2014. o sklapanju i potpisivanju, u ime Unije, Sporazuma u obliku razmjene pisama između Europske unije i Republike Malija o statusu misije ZSOP-a Europske unije u Maliju (EUCAP Sahel Mali)

text:
               29.11.2014

               HR

               Službeni list Europske unije

               L 344/1

         ODLUKA VIJEĆA 2014/853/ZVSP
   od 8. listopada 2014.
   o sklapanju i potpisivanju, u ime Unije, Sporazuma u obliku razmjene pisama između Europske unije i Republike Malija o statusu misije ZSOP-a Europske unije u Maliju (EUCAP Sahel Mali)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37., u vezi s člankom 218. stavcima 5. i 6. Ugovora o funkcioniranju Europske unije,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 15. travnja 2014. donijelo Odluku 2014/219/ZVSP (1) o misiji ZSOP-a Europske unije u Maliju (EUCAP Sahel Mali).

               (2)

               Nakon donošenja odluke Vijeća od 15. travnja 2014. o odobravanju otvaranja pregovora visoki predstavnik Unije za vanjske poslove i sigurnosnu politiku je, u skladu s člankom 37. Ugovora o Europskoj uniji, u pregovorima dogovorio Sporazum u obliku razmjene pisama između Europske unije i Republike Malija o statusu misije EUCAP Sahel Mali.

               (3)

               Sporazum u obliku razmjene pisama trebalo bi odobriti,

         DONIJELO JE OVU ODLUKU:
   Članak 1.
   Sporazum u obliku razmjene pisama između Europske unije i Republike Malija o statusu misije ZSOP-a Europske unije u Maliju (EUCAP Sahel Mali) odobrava se u ime Unije.
   Tekst Sporazuma u obliku razmjene pisama priložen je ovoj Odluci.
   Članak 2.
   Predsjednika Vijeća ovlašćuje se da odredi osobu ovlaštenu (osobe ovlaštene) za potpisivanje odgovarajućeg pisma u svrhu obvezivanja Unije.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 8. listopada 2014.

            Za Vijeće

            Predsjednik

         M. LUPI

      (1)  Odluka Vijeća 2014/219/ZVSP od 15. travnja 2014. o misiji ZSOP-a Europske unije u Maliju (EUCAP Sahel Mali) (SL L 113, 16.4.2014., str. 21.).


title: 2008/76/EZ: Odluka Vijeća od 21. siječnja 2008. o stajalištu koje Zajednica treba zauzeti u okviru Međunarodnog vijeća za kakao o produljenju Međunarodnog sporazuma o kakau iz 2001.

text:
               11/Sv. 116

               HR

               Službeni list Europske unije

               302

         32008D0076

               L 023/27

               SLUŽBENI LIST EUROPSKE UNIJE

         ODLUKA VIJEĆA
   od 21. siječnja 2008.
   o stajalištu koje Zajednica treba zauzeti u okviru Međunarodnog vijeća za kakao o produljenju Međunarodnog sporazuma o kakau iz 2001.
   (2008/76/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s njegovim člankom 300. stavkom 2., drugim podstavkom,
   uzimajući u obzir prijedlog Komisije (1),
   budući da:

               (1)

               Međunarodni sporazum o kakau iz 2001. potpisan je i sklopljen u ime Europske zajednice 18. studenoga 2002. Odlukom Vijeća 2002/970/EZ (2).

               (2)

               U skladu s odredbama članka 63. stavaka 1. i 3., Međunarodni sporazum o kakau iz 2001. prestaje vrijediti 30. rujna 2008. osim ako se odlukom Međunarodnog vijeća za kakao produlji nakon tog datuma za jedno ili dva razdoblja koja ukupno ne prelaze četiri godine.

               (3)

               Produljenje tog Sporazuma je u interesu Europske zajednice.

               (4)

               Trebalo bi utvrditi stajalište Europske zajednice u Međunarodnom vijeću za kakao,

         ODLUČILO JE:
   Jedini članak
   Stajalište Europske zajednice u okviru Međunarodnog vijeća za kakao je glasovati za produljenje Međunarodnog sporazuma o kakau iz 2001. za jedno ili dva razdoblja koja ukupno ne prelaze četiri godine, te o tom produljenju obavijestiti glavnog tajnika Ujedinjenih naroda.

      Sastavljeno u Bruxellesu 21. siječnja 2008.

            Za Vijeće

            Predsjednik

         I. JARC

      (1)  SL C 4, 9.1.2008., str. 6.

      (2)  SL L 342, 17.12.2002., str. 1.


title: 2012/368/EU, Euratom: Odluka Europskog parlamenta, Vijeća, Komisije, Suda Europske unije, Revizorskog suda, Europskoga gospodarskog i socijalnog odbora i Odbora regija od 29. lipnja 2012. o izmjeni Odluke 2009/496/EZ, Euratom o organizaciji i radu Ureda za publikacije Europske unije

text:
270                   HR                               Službeni list Europske unije                                                01/Sv. 15
32012D0368
11.7.2012.                                          SLUŽBENI LIST EUROPSKE UNIJE                                                   L 179/15
               ODLUKA EUROPSKOG PARLAMENTA, VIJEĆA, KOMISIJE,                                SUDA EUROPSKE UNIJE,
               REVIZORSKOG SUDA, EUROPSKOGA GOSPODARSKOG I                                   SOCIJALNOG ODBORA I
                                                           ODBORA REGIJA
                                                          od 29. lipnja 2012.
               o izmjeni Odluke 2009/496/EZ, Euratom o organizaciji i radu Ureda za publikacije Europske unije
                                                        (2012/368/EU, Euratom)
EUROPSKI PARLAMENT,                                                             postane institucija potpisnica, a 14. travnja 2011. da bi
                                                                                Odluku 2009/496/EZ, Euratom stoga trebalo izmijeniti,
VIJEĆE,
                                                                         DONIJELI SU OVU ODLUKU:
EUROPSKA KOMISIJA,
                                                                                Članak 1.
SUD EUROPSKE UNIJE,                                                      Odluka 2009/496/EZ, Euratom mijenja se kako slijedi:
REVIZORSKI SUD,                                                          1. naziv se zamjenjuje sljedećim „Odluka Europskog parla
                                                                            menta, Europskog vijeća, Vijeća, Komisije, Suda Europske
                                                                            unije, Revizorskog suda, Europskoga gospodarskog i soci
EUROPSKI GOSPODARSKI I SOCIJALNI ODBOR,                                     jalnog odbora i Odbora regija o organizaciji i radu Ureda
                                                                            za publikacije Europske unije”;
ODBOR REGIJA,
                                                                         2. popis institucija i tijela, koji donose navedeni akt, zamjenjuje
                                                                            se sljedećim:
uzimajući u obzir Ugovor o Europskoj uniji,
uzimajući u obzir Ugovor o funkcioniranju Europske unije,                   „EUROPSKI PARLAMENT,
uzimajući u obzir Ugovor o osnivanju Europske zajednice za                  EUROPSKO VIJEĆE,
atomsku energiju,
                                                                            VIJEĆE,
budući da:
                                                                            EUROPSKA KOMISIJA,
(1)     Potrebno je izmijeniti Odluku 2009/496/EZ, Euratom
        Europskog parlamenta, Vijeća, Komisije, Suda, Revizor
        skog suda, Europskoga gospodarskog i socijalnog
        odbora i Odbora regija od 26. lipnja 2009. o organizaciji           SUD EUROPSKE UNIJE,
        i djelovanju Ureda za publikacije Europske unije (1) kako
        bi se prilagodila odredbama Ugovora kako su izmijenjeni
        Ugovorom iz Lisabona i, posebno kako bi se dodalo
                                                                            REVIZORSKI SUD,
        Europsko vijeće kao institucija potpisnica.
(2)     Upravljački odbor Ureda za publikacije suglasio se, na              EUROPSKI GOSPODARSKI I SOCIJALNI ODBOR,
        sjednici održanoj 2. srpnja 2010., da Europsko vijeće
(1) SL L 168, 30.6.2009., str. 41.                                          ODBOR REGIJA”;
 ---pagebreak--- 01/Sv. 15              HR                              Službeni list Europske unije                                                      271
3. u članku 1. stavku 1. prvi podstavak zamjenjuje se sljedećim:            Za Europski gospodarski i socijalni odbor,
                                                                            Za Odbor regija”.
   „1.     Zadaća je Ureda za publikacije Europske unije (dalje u
   tekstu Ured), koji je međuinstitucionalni ured, objavljivanje
                                                                                Članak 2.
   publikacija institucija Europske unije i Europske zajednice za
   atomsku energiju pod optimalnim uvjetima.”;                           Ova Odluka proizvodi učinke sljedećeg dana od dana objave u
                                                                         Službenom listu Europske unije.
4. članak 4. stavak 6. zamjenjuje se sljedećim:
                                                                         Sastavljeno u Bruxellesu i Luxembourgu 29. lipnja 2012.
   „6.     Institucije mogu zaključiti sporazum o uslugama s
   Uredom radi utvrđivanja metode njihove suradnje. Europska
   služba za vanjsko djelovanje također može surađivati s                                                 Za Europski parlament
   Uredom i u tu svrhu sklopiti ugovor o uslugama.”;
                                                                                Predsjednik
                                                                                Martin SCHULZ
5. Članak 6. stavak 1. zamjenjuje se sljedećim:
                                                                                Za Vijeće
   „1.     Osniva se upravljački odbor, u sklopu kojega su zastu                                                 Predsjednik
   pljene sve institucije potpisnice. Upravljački odbor sastoji se
                                                                                Villy SØVNDAL
   od tajnika Suda Europske unije i glavnih tajnika drugih insti
   tucija ili njihovih predstavnika. Europska središnja banka
   sudjeluje u radu Upravljačkog odbora kao promatrač.                                                           Za Komisiju
   Europsku središnju banku zastupa tajnik Izvršnog odbora                                                        Predsjednik
   ili njihova imenovana zamjena.”;                                                                        José Manuel BARROSO
6. popis potpisnika zamjenjuje se sljedećim:                                                              Za Sud Europske unije
                                                                                Predsjednik
   „Za Europski parlament,                                                                                Vassilios SKOURIS
   Za Europsko vijeće,                                                                                Za Revizorski sud
                                                                                Vítor Manuel da SILVA CADEIRA
   Za Vijeće,                                                                                Predsjednik
                                                                                Predsjednik Europskoga gospodarskog i socijalnog
   Za Komisiju,                                                                                odbora
                                                                                Staffan NILSSON
   Za Sud Europske unije,
                                                                                Predsjednica Odbora regija
   Za Revizorski sud,                                                                                Mercedes BRESSO


title: Odluka Vijeća 2013/12/ZVSP od 25. listopada 2012. o potpisivanju i sklapanju Sporazuma između Europske unije i Republike Moldove o uspostavi okvira za suradnju Republike Moldove u operacijama Europske unije za upravljanje krizama

text:
               18/Sv. 013

               HR

               Službeni list Europske unije

               288

         32013D0012

               L 008/1

               SLUŽBENI LIST EUROPSKE UNIJE

               25.10.2012.

      ODLUKA VIJEĆA 2013/12/ZVSP
   od 25. listopada 2012.
   o potpisivanju i sklapanju Sporazuma između Europske unije i Republike Moldove o uspostavi okvira za suradnju Republike Moldove u operacijama Europske unije za upravljanje krizama
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37.,
   uzimajući u obzir Ugovor o funkcioniranju Europske unije, a posebno njegov članak 218. stavke 5. i 6.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Uvjete sudjelovanja trećih država u operacijama EU-a za upravljanje krizama trebalo bi utvrditi sporazumom o uspostavi okvira za takvo moguće buduće sudjelovanje, a ne na temelju pojedinačnog slučaja za svaku dotičnu operaciju.

               (2)

               Nakon donošenja Odluke Vijeća 25. lipnja 2012. o odobravanju otvaranja pregovora, Visoki predstavnik Unije za vanjske poslove i sigurnosnu politiku je dogovorio sporazum između Europske unije i Republike Moldove o uspostavi okvira za suradnju Republike Moldove u operacijama Europske unije za upravljanje krizama („Sporazum“).

               (3)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum između Europske unije i Republike Moldove o uspostavi okvira za suradnju Republike Moldove u operacijama Europske unije za upravljanje krizama odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se imenovati osobu(-e) opunomoćenu(-e) za potpisivanje Sporazuma kako bi on obvezivao Uniju.
   Članak 3.
   Predsjednik Vijeća, u ime Unije, daje obavijest predviđenu člankom 16. stavkom 1. Sporazuma.
   Članak 4.
   Ova Odluka stupa na snagu na dan donošenja.

      Sastavljeno u Luxembourgu 25. listopada 2012.

            Za Vijeće

            Predsjednik

         M. BØDSKOV


title: 2014/549/EU, Euratom: Odluka Europskog parlamenta od 3. travnja 2014. o davanju razrješnice za izvršenje proračuna Izvršne agencije za istraživanje za financijsku godinu 2012.

text:
               5.9.2014

               HR

               Službeni list Europske unije

               L 266/110

         ODLUKA EUROPSKOG PARLAMENTA
   od 3. travnja 2014.
   o davanju razrješnice za izvršenje proračuna Izvršne agencije za istraživanje za financijsku godinu 2012.
   (2014/549/EU, Euratom)
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2012. (1),

               —

               uzimajući u obzir konsolidirane godišnje financijske izvještaje Unije za financijsku godinu 2012. (COM(2013) 570 – C7-0273/2013) (2),

               —

               uzimajući u obzir konačne godišnje financijske izvještaje Izvršne agencije za istraživanje za financijsku godinu 2012.,

               —

               uzimajući u obzir izvješće Komisije o mjerama praćenja na temelju razrješnice za 2011. (COM(2013) 668) i radne dokumente službi Komisije priložene tom izvješću (SWD(2013) 348 i SWD(2013) 349),

               —

               uzimajući u obzir izvješće Komisije o procjeni financija Unije na temelju ostvarenih rezultata (COM(2013) 461) i radne dokumente službi Komisije koji su priloženi uz to izvješće (SWD(2013) 228 i SWD(2013) 229),

               —

               uzimajući u obzir godišnje izvješće Komisije tijelu nadležnom za davanje razrješnice u vezi s unutarnjim revizijama provedenima 2012. (COM(2013) 606) i radni dokument službi Komisije priložen tom izvješću (SWD(2013) 314),

               —

               uzimajući u obzir izvješće Revizorskog suda o godišnjim financijskim izvještajima Izvršne agencije za istraživanje za financijsku godinu 2012. zajedno s odgovorima Agencije (3),

               —

               uzimajući u obzir izjavu o jamstvu (4) u pogledu pouzdanosti računa te zakonitosti i pravilnosti osnovnih transakcija, koju je podnio Revizorski sud za financijsku godinu 2012., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 18. veljače 2014. o razrješnici koju trebaju dobiti izvršne agencije za izvršenje proračuna za financijsku godinu 2012. (05850/2014 – C7-0049/2014),

               —

               uzimajući u obzir članke 317., 318. i 319. Ugovora o funkcioniranju Europske unije te članak 106.a Ugovora o osnivanju Europske zajednice za atomsku energiju,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (5), a posebno njezine članke 55., 145., 146. i 147.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (6), a posebno njezine članke 62., 164., 165. i 166.,

               —

               uzimajući u obzir Uredbu Vijeća (EZ) br. 58/2003 od 19. prosinca 2002. o utvrđivanju statuta izvršnih agencija kojima se povjeravaju određene zadaće vezane uz upravljanje programima Zajednice (7), a posebno njezin članak 14. stavak 3.,

               —

               uzimajući u obzir Uredbu Komisije (EZ) br. 1653/2004 od 21. rujna 2004. o standardnoj financijskoj uredbi za izvršne agencije u skladu s Uredbom Vijeća (EZ) br. 58/2003 o utvrđivanju statuta izvršnih agencija kojima se povjeravaju određene zadaće vezane uz upravljanje programima Zajednice (8), a posebno njezin članak 66. prvi i drugi stavak,

               —

               uzimajući u obzir Odluku Komisije 2008/46/EZ od 14. prosinca 2007. o osnivanju Izvršne agencije za istraživanje za upravljanje određenim područjima posebnih programa Zajednice „Ljudi”, „Kapaciteti” i „Suradnja” na području istraživanja primjenom Uredbe Vijeća (EZ) br. 58/2003 (9),

               —

               uzimajući u obzir Provedbenu odluku Komisije 2013/778/EU od 13. prosinca 2013. o osnivanju Izvršne agencije za istraživanje i o stavljanju izvan snage Odluke 2008/46/EZ (10),

               —

               uzimajući u obzir članak 76. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenja drugih relevantnih odbora (A7-0242/2014),

               A.

               budući da prema članku 17. stavku 1. Ugovora o Europskoj uniji Komisija izvršava proračun i upravlja programima te da, u skladu s člankom 317. Ugovora o funkcioniranju Europske Unije, proračun izvršava u suradnji s državama članicama, na vlastitu odgovornost, u skladu s načelom dobrog financijskog upravljanja;

               1.

               daje razrješnicu direktoru Izvršne agencije za istraživanje za izvršenje proračuna Izvršne agencije za financijsku godinu 2012.;

               2.

               iznosi svoje primjedbe u Rezoluciji koja je sastavni dio odluka o razrješnici za izvršenje općeg proračuna Europske unije za financijsku godinu 2012., dio III. – Komisija i izvršne agencije;

               3.

               nalaže svojem predsjedniku da proslijedi ovu Odluku, Odluku o razrješnici za izvršenje općeg proračuna Europske unije za financijsku godinu 2012., dio III. – Komisija, i Rezoluciju koja je sastavni dio tih odluka direktoru Izvršne agencije za istraživanje, Vijeću, Komisiji, Sudu Europske unije i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL L 56, 29.2.2012.

      (2)  SL C 334, 15.11.2013., str. 1.

      (3)  SL C 365, 13.12.2013., str. 283.

      (4)  SL C 331, 14.11.2013., str. 10.

      (5)  SL L 248, 16.9.2002., str. 1.

      (6)  SL L 298, 26.10.2012., str. 1.

      (7)  SL L 11, 16.1.2003., str. 1.

      (8)  SL L 297, 22.9.2004., str. 6.

      (9)  SL L 11, 15.1.2008., str. 9.

      (10)  SL L 346, 20.12.2013., str. 54.


title: Odluka Europskog parlamenta (EU, Euratom) 2015/1682 od 29. travnja 2015. o zaključenju poslovnih knjiga Agencije za opskrbu Euratoma za financijsku godinu 2013.

text:
               30.9.2015

               HR

               Službeni list Europske unije

               L 255/327

      ODLUKA EUROPSKOG PARLAMENTA (EU, EURATOM) 2015/1682
      od 29. travnja 2015.
      o zaključenju poslovnih knjiga Agencije za opskrbu Euratoma za financijsku godinu 2013.
      EUROPSKI PARLAMENT,

                  —

                  uzimajući u obzir konačnu godišnju računovodstvenu dokumentaciju Agencije za opskrbu Euratoma za financijsku godinu 2013.,

                  —

                  uzimajući u obzir izvješće Revizorskog suda o godišnjoj računovodstvenoj dokumentaciji Agencije za opskrbu Euratoma za financijsku godinu 2013. zajedno s odgovorima Agencije (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti predmetnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Agencija za izvršenje proračuna za financijsku godinu 2013. (05304/2015 – C8-0054/2015),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir članak 106.a Ugovora o osnivanju Europske zajednice za atomsku energiju,

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 1. stavak 2.,

                  —

                  uzimajući u obzir Odluku Vijeća 2008/114/EZ, Euratom od 12. veljače 2008. o utvrđivanju Statuta Agencije za opskrbu Euratoma (4), a posebno članak 8. stavak 9. njezina Priloga,

                  —

                  uzimajući u obzir članak 94. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor (A8-0119/2015),

         1.

            utvrđuje da konačna godišnja računovodstvena dokumentacija Agencije za opskrbu Euratoma odgovara obliku u kojemu su sadržani u prilogu izvješću Revizorskog suda;

         2.

            odobrava zaključenje poslovnih knjiga Agencije za opskrbu Euratoma za financijsku godinu 2013.;

         3.

            nalaže svojem predsjedniku da proslijedi ovu Odluku izvršnom direktoru Agencije za opskrbu Euratoma, Vijeću, Komisiji i Revizorskom sudu te da je da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 442, 10.12.2014., str. 267.

         (2)  Vidjeti bilješku 1.

         (3)  SL L 298, 26.10.2012., str. 1.

         (4)  SL L 41, 15.2.2008., str. 15.


title: 96/366/EZ: Odluka Vijeća od 11. lipnja 1996. o provedbi članka 8. Sporazuma u obliku razmjene pisama između Europske ekonomske zajednice i Kneževine Andore

text:
               11/Sv. 113

               HR

               Službeni list Europske unije

               122

         31996D0366

               L 145/16

               SLUŽBENI LIST EUROPSKE UNIJE

         ODLUKA VIJEĆA
   od 11. lipnja 1996.
   o provedbi članka 8. Sporazuma u obliku razmjene pisama između Europske ekonomske zajednice i Kneževine Andore
   (96/366/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a naročito njegov članak 113.,
   uzimajući u obzir prijedlog Komisije,
   budući da članak 8. stavak 1. točka (a) Sporazuma u obliku razmjene pisama između Europske ekonomske zajednice i Kneževine Andore (1), potpisan u Luxembourgu 28. lipnja 1990., određuje da na razdoblje od pet godina a i duže, ako ne dođe ni do kakvog sporazuma u skladu sa stavkom 1. točkom (b), Kneževina Andora ovlašćuje Zajednicu da u ime i u prilog Kneževine Andore robu poslanu iz trećih zemalja u Kneževinu Andoru stavlja u slobodan promet;
   budući da članak 8. stavak 1. točka (b) određuje da po isteku tog razdoblja, a sukladno članku 20. istog sporazuma i nakon dogovora s ugovornim strankama, Kneževina Andora može ostvarivati pravo da sama stavlja robu u slobodan promet;
   budući da je Kneževina Andora zatražila ostvarivanje prava da sama stavlja robu u slobodan promet;
   budući da je Vijeće u izjavi od 30. listopada 1995. izrazilo načelnu suglasnost sa zahtjevom Kneževine Andore da ostvaruje to pravo;
   budući da Vijeće treba odrediti službeno stajalište Zajednice kao ugovorne stranke;
   budući da treba omogućiti razdoblje priprave za ostvarivanje spomenutog prava,
   ODLUČILO JE:
   Jedini članak
   Od 1. srpnja 1996. Europska zajednica, djelujući u ime i u prilog Kneževine Andore, prestaje sa stavljanjem u slobodan promet robe poslane iz trećih zemalja u Kneževinu Andoru.

      Sastavljeno u Luxembourgu 11. lipnja 1996.

            Za Vijeće

            Predsjednik

         W. VELTRONI

      (1)  SL L 374, 31.12.1990., str. 16.


title: 2014/337/EU: Odluka Europske središnje banke od 5. lipnja 2014. o remuneraciji depozita, stanja i držanja viška pričuva (ESB/2014/23)

text:
               7.6.2014

               HR

               Službeni list Europske unije

               L 168/115

         ODLUKA EUROPSKE SREDIŠNJE BANKE
   od 5. lipnja 2014.
   o remuneraciji depozita, stanja i držanja viška pričuva

      (ESB/2014/23)

      (2014/337/EU)

   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno prvu i četvrtu alineju njegovog članka 127. stavka 2.,
   uzimajući u obzir Statut Europskog sustava središnjih banaka i Europske središnje banke, a posebno prvu i četvrtu alineju njegovog članka 3. stavka 1. i njegove članke 17., 18. i 22.,
   uzimajući u obzir Smjernicu ESB/2011/14 od 20. rujna 2011. o instrumentima i postupcima monetarne politike Eurosustava (1),
   uzimajući u obzir Smjernicu ESB/2012/27 od 5. prosinca 2012. o Transeuropskom automatiziranom sustavu ekspresnih novčanih transakcija u realnom vremenu na bruto načelu (sustav TARGET2) (2),
   uzimajući u obzir Smjernicu ESB/2014/9 od 20. veljače 2014. o domaćim operacijama upravljanja imovinom i obvezama od strane nacionalnih središnjih banaka (3),
   budući da:

               (1)

               Upravno vijeće može odlučiti povremeno smanjiti pasivnu kamatnu stopu na ispod nula posto.

               (2)

               U slučaju smanjenja pasivne kamatne stope, pravila za remuneraciju depozita, stanja i držanja viška pričuva na temelju smjernica ESB/2011/14, ESB/2012/27 i ESB/2014/9 potrebno je prilagoditi na odgovarajući način,

         DONIJELO JE OVU ODLUKU
   Članak 1.
   Remuneracija depozita
   „Remuneracija” u odredbama Priloga I. Smjernici ESB/2011/14 u odnosu na prikupljanje oročenih depozita i polaganje depozita može biti: (a) po pozitivnoj kamatnoj stopi; (b) po kamatnoj stopi od nula posto; ili (c) po negativnoj kamatnoj stopi. Negativna kamatna stopa predstavlja obvezu plaćanja imatelja depozita odgovarajućoj središnjoj banci Eurosustava uključujući pravo te središnje banke Eurosustava da na odgovarajući način tereti račun druge ugovorne strane.
   Članak 2.
   Remuneracija držanja viška pričuva
   Držanja pričuva koja premašuju minimalne obvezne pričuve remuneriraju se po nula posto ili po pasivnoj kamatnoj stopi, ovisno o tome koja je niža.
   Članak 3.
   Remuneracija stanja u TARGET2
   Računi za platne module i njihovi podračuni remuneriraju se po nula posto ili po pasivnoj kamatnoj stopi, ovisno o tome koja je niža, osim ako se koriste radi držanja minimalnih pričuva.
   Članak 4.
   Remuneracija državnih depozita
   1.   Na bilo koji kalendarski dan, ukupni iznos prekonoćnih i oročenih depozita svih državnih tijela kod NSB-a koji premašuje: (a) 200 milijuna EUR; ili (b) 0,04 % bruto domaćeg proizvoda države članice u domicilnoj državi NSB-a, remunerira se po kamatnoj stopi od nula posto. Ako je pasivna kamatna stopa na taj dan negativna, onda se primjenjuje kamatna stopa koja nije viša od pasivne kamatne stope. Negativna kamatna stopa predstavlja obvezu plaćanja imatelja depozita relevantnom NSB-u uključujući pravo tog NSB-a da na odgovarajući način tereti relevantni državni depozit.
   2.   Stavak 1. (a) primjenjuje se samo kada Upravno vijeće odluči smanjiti pasivnu kamatnu stopu ispod nula posto; i (b) čita se u skladu s člankom 5. stavkom 3. i člankom 11. Smjernice ESB/2014/9 pod uvjetom da se članak 11. Smjernice ESB/2014/9 primjenjuje samo na preostalo stanje i preostalo primjenjivo dospijeće oročenih depozita koji se drže kod nacionalnih središnjih banaka na kalendarski dan prije dana kada Upravno vijeće odluči smanjiti pasivnu kamatnu stopu ispod nula posto.
   3.   Na državne depozite povezane s Europskom unijom/Međunarodnim monetarnim fondom ili drugim usporedivim programom financijske potpore koji se drže na računima kod nacionalnih središnjih banaka primjenjuju se stope remuneracije iz članka 5. stavka 1. Smjernice ESB/2014/9 ili se remuneriraju po nula posto, ovisno o tome koja je stopa viša, ali se ne uračunavaju u iznos praga naveden u stavku 1.
   Članak 5.
   Remuneracija određenih depozita koji se drže kod ESB-a
   Računi koji se drže kod ESB-a u skladu s Odlukom ESB/2003/14 (4), Odlukom ESB/2010/31 (5) i Odlukom ESB/2010/17 (6) i dalje se remuneriraju po pasivnoj kamatnoj stopi. Međutim, ako se sukladno zakonskim ili ugovornim odredbama primjenjivim na odgovarajuću transakciju zahtijeva da se depoziti drže na ovim računima prije dana kada je potrebno izvršiti plaćanje, takvi se depoziti remuneriraju tijekom tog razdoblja po pasivnoj kamatnoj stopi ili po nula posto, ovisno o tome koja je stopa viša.
   Članak 6.
   Stupanje na snagu
   Ova Odluka stupa na snagu danom objave u Službenom listu Europske unije.

      Sastavljeno u Frankfurtu na Majni 5. lipnja 2014.

            Predsjednik ESB-a

         Mario DRAGHI

      (1)  SL L 331, 14.12.2011., str. 1.

      (2)  SL L 30, 30.1.2013., str. 1.

      (3)  SL L 159, 28.5.2014., str. 56.

      (4)  Odluka ESB/2003/14 od 7. studenoga 2003. o upravljanju poslovima zaduživanja i kreditiranja koje je Europska zajednica sklopila u sklopu instrumenata srednjoročne financijske pomoći (SL L 297, 15.11.2003., str. 35.).

      (5)  Odluka ESB/2010/31 od 20. prosinca 2010. o otvaranju računa za obradu plaćanja povezanih s kreditima EFSF-a državama članicama čija je valuta euro (SL L 10, 14.1.2011., str. 7.).

      (6)  Odluka ESB/2010/17 od 14. listopada 2010. o upravljanju poslovima zaduživanja i kreditiranja koje je Unija sklopila u sklopu europskog mehanizma za financijsku stabilnost (SL L 275, 20.10.2010., str. 10.).


title: Odluka Vijeća (EU) 2016/1749 od 17. lipnja 2016. o sklapanju, u ime Europske unije, Protokola o uklanjanju nezakonite trgovine duhanskim proizvodima uz Okvirnu konvenciju Svjetske zdravstvene organizacije o nadzoru nad duhanom, uz iznimku njegovih odredaba koje pripadaju u područje primjene trećeg dijela glave V. Ugovora o funkcioniranju Europske unije

text:
               1.10.2016

               HR

               Službeni list Europske unije

               L 268/1

         ODLUKA VIJEĆA (EU) 2016/1749
   od 17. lipnja 2016.
   o sklapanju, u ime Europske unije, Protokola o uklanjanju nezakonite trgovine duhanskim proizvodima uz Okvirnu konvenciju Svjetske zdravstvene organizacije o nadzoru nad duhanom, uz iznimku njegovih odredaba koje pripadaju u područje primjene trećeg dijela glave V. Ugovora o funkcioniranju Europske unije
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno članke 33., 113., 114. i 207. u vezi s njegovim člankom 218. stavkom 6. točkom (a) i člankom 218. stavkom 8. drugim podstavkom,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Sklapanje Okvirne konvencije Svjetske zdravstvene organizacije (SZO) o nadzoru nad duhanom (FCTC) odobreno je u ime Zajednice Odlukom Vijeća 2004/513/EZ (1).

               (2)

               U skladu s odlukama Vijeća 2013/744/EU (2) i 2013/745/EU (3), Protokol o uklanjanju nezakonite trgovine duhanskim proizvodima uz FCTC Svjetske zdravstvene organizacije („Protokol”) potpisan je 20. prosinca 2013., podložno njegovu naknadnom sklapanju.

               (3)

               Protokol predstavlja važan doprinos međunarodnim naporima za uklanjanje svih oblika nezakonite trgovine duhanskim proizvodima i time borbu protiv izbjegavanja poreznih i carinskih obveza te smanjenje ponude duhanskih proizvoda u skladu s člankom 15. FCTC-a Svjetske zdravstvene organizacije. Protokolom se također doprinosi neometanom funkcioniranju unutarnjeg tržišta za duhanske proizvode, istodobno osiguravajući visoku razinu javnog zdravlja.

               (4)

               Unija ima isključivu nadležnost nad određenim brojem odredaba Protokola koje pripadaju u područje primjene zajedničke trgovinske politike Unije ili u područja u kojima je Unija utvrdila zajednička pravila (4). Protokol može utjecati na takva zajednička pravila ili izmijeniti njihov opseg. Stoga bi Protokol trebalo odobriti u ime Unije u pogledu pitanja koja su u nadležnosti Unije samo u onoj mjeri u kojoj Protokol može utjecati na ta zajednička pravila ili izmijeniti njihov opseg.

               (5)

               Sklapanjem Protokola Unija neće izvršavati podijeljenu nadležnost te stoga države članice zadržavaju svoju nadležnost u područjima obuhvaćenima Protokolom koja ne utječu na zajednička pravila odnosno ne mijenjaju opseg takvih zajedničkih pravila.

               (6)

               Članci 14., 16., 26., 29. i 30. Protokola odnose se na pravosudnu suradnju u kaznenim stvarima i definiranje kaznenih djela te stoga pripadaju u područje primjene trećeg dijela glave V. Ugovora o funkcioniranju Europske unije. Odluka Vijeća (EU) 2016/1750 (5), koja je donesena usporedno s ovom Odlukom, odnosi se na te odredbe.

               (7)

               Protokol bi trebalo odobriti u ime Unije u pogledu pitanja koja su u nadležnosti Unije,

         DONIJELO JE OVU ODLUKU:
   Članak 1.
   Protokol o uklanjanju nezakonite trgovine duhanskim proizvodima uz Okvirnu konvenciju Svjetske zdravstvene organizacije o nadzoru nad duhanom, uz iznimku njegovih odredaba koje pripadaju u područje primjene trećeg dijela glave V. Ugovora o funkcioniranju Europske unije, posebice članaka 14., 16., 26., 29. i 30., odobrava se u ime Unije.
   Tekst Protokola priložen je ovoj Odluci.
   Članak 2.
   Predsjednik Vijeća određuje jednu ili više osoba ovlaštenih za polaganje, u ime Unije:

               (a)

               isprave predviđene u članku 44. stavku 1. Protokola;

               (b)

               izjave o nadležnostima navedene u Prilogu ovoj Odluci, u skladu s člankom 44. stavkom 3. Protokola.

         Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Luxembourgu 17. lipnja 2016.

            Za Vijeće

            Predsjednik

         J.R.V.A. DIJSSELBLOEM

      (1)  Odluka Vijeća 2004/513/EZ od 2. lipnja 2004. o sklapanju Okvirne konvencije Svjetske zdravstvene organizacije o nadzoru nad duhanom (SL L 213, 15.6.2004., str. 8.).

      (2)  Odluka Vijeća 2013/744/EU od 9. prosinca 2013. o potpisivanju, u ime Europske unije, Protokola o uklanjanju nezakonite trgovine duhanskim proizvodima uz Okvirnu konvenciju Svjetske zdravstvene organizacije o nadzoru nad duhanom u pogledu njegovih odredaba o obvezama povezanima s pravosudnom suradnjom u kaznenim stvarima, definicijom kaznenih djela i policijskom suradnjom (SL L 333, 12.12.2013., str. 73.).

      (3)  Odluka Vijeća 2013/745/EU od 9. prosinca 2013. o potpisivanju, u ime Europske unije, Protokola o uklanjanju nezakonite trgovine duhanskim proizvodima uz Okvirnu konvenciju Svjetske zdravstvene organizacije o nadzoru nad duhanom, uz iznimku njegovih odredaba o obvezama povezanima s pravosudnom suradnjom u kaznenim stvarima, definicijom kaznenih djela i policijskom suradnjom (SL L 333, 12.12.2013., str. 75.).

      (4)  Direktiva 2014/40/EU Europskog parlamenta i Vijeća od 3. travnja 2014. o usklađivanju zakona i drugih propisa država članica o proizvodnji, predstavljanju i prodaji duhanskih i srodnih proizvoda i o stavljanju izvan snage Direktive 2001/37/EZ (SL L 127, 29.4.2014., str. 1.);
   Direktiva 2005/60/EZ Europskog parlamenta i Vijeća od 26. listopada 2005. o sprečavanju korištenja financijskog sustava u svrhu pranja novca i financiranja terorizma (SL L 309, 25.11.2005., str. 15.);
   Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.);
   Direktiva Vijeća 2008/118/EZ od 16. prosinca 2008. o općim aranžmanima za trošarine i o stavljanju izvan snage Direktive 92/12/EEZ (SL L 9, 14.1.2009., str. 12.);
   Direktiva Vijeća 2011/64/EU od 21. lipnja 2011. o strukturi i stopama trošarine koje se primjenjuju na prerađeni duhan (SL L 176, 5.7.2011., str. 24.).

      (5)  Odluka Vijeća (EU) 2016/1750 od 17. lipnja 2016. o sklapanju, u ime Europske unije, Protokola o uklanjanju nezakonite trgovine duhanskim proizvodima uz Okvirnu konvenciju Svjetske zdravstvene organizacije o nadzoru nad duhanom u pogledu njegovih odredaba o obvezama povezanima s pravosudnom suradnjom u kaznenim stvarima i definiranjem kaznenih djela (vidjeti stranicu 6 ovoga Službenog lista).

      PRILOG

         IZJAVA O NADLEŽNOSTIMA EUROPSKE UNIJE U POGLEDU PITANJA OBUHVAĆENIH PROTOKOLOM O UKLANJANJU NEZAKONITE TRGOVINE DUHANSKIM PROIZVODIMA

         (U SKLADU S ČLANKOM 44. PROTOKOLA)

      Europska unija (EU) podnosi, u skladu s člankom 44. Protokola o uklanjanju nezakonite trgovine duhanskim proizvodima uz Okvirnu konvenciju Svjetske zdravstvene organizacije o nadzoru nad duhanom („Protokol uz FCTC”), sljedeću izjavu o nadležnostima kojom se određuju kategorije i područja politike za koje su države članice EU-a dodijelile nadležnosti EU-u u područjima obuhvaćenima Protokolom uz FCTC.
      1.   Opća načela

      Kategorije i područja nadležnosti Unije utvrđeni su u člancima od 2. do 6. UFEU-a. Kada je Ugovorima u određenom području isključiva nadležnost dodijeljena EU-u, samo EU može obavljati zakonodavnu aktivnosti i donositi pravno obvezujuće akte, a države članice to mogu same činiti samo ako ih za to ovlasti EU ili radi provedbe akata EU-a. Kada je Ugovorima u određenom području EU-u dodijeljena nadležnost koju on dijeli s državama članicama, EU i države članice u tom području mogu obavljati zakonodavnu aktivnost i donositi pravno obvezujuće akte. Države članice svoju nadležnost izvršavaju u onoj mjeri u kojoj EU ne izvršava svoju nadležnost. Države članice svoju nadležnost ponovno izvršavaju u onoj mjeri u kojoj je EU odlučio prestati izvršavati svoju nadležnost.
      Samo EU ima nadležnost za sklapanje međunarodnih sporazuma u područjima politike navedenima u članku 3. stavku 1. UFEU-a. U područjima politike navedenima u članku 4. stavku 2. UFEU-a EU i njegove države članice dijele nadležnost, ali samo EU ima nadležnost za djelovanje kada je predviđeno djelovanje potrebno kako bi se Uniji omogućilo izvršavanje njezine unutarnje nadležnosti ili u mjeri u kojoj bi odredbe sporazuma mogle utjecati na zajednička pravila ili izmijeniti njihov opseg u smislu članka 3. stavka 2. UFEU-a; ako to nije slučaj (odnosno uvjeti iz članka 3. stavka 2. UFEU-a nisu ispunjeni), države članice mogu izvršavati svoju nadležnost za djelovanje u tim područjima politika.
      Nadležnosti koje Ugovorima nisu dodijeljene EU-u u nadležnosti su država članica EU-a.
      EU će na odgovarajući način priopćiti sve znatne izmjene opsega svojih nadležnosti, u skladu s člankom 44. Protokola, bez da to predstavlja preduvjet za izvršavanje njegove nadležnosti u pitanjima obuhvaćenima Protokolom uz FCTC.
      2.   Isključiva nadležnost EU-a

      2.1.   EU ima isključivu nadležnost za djelovanje u pogledu pitanja obuhvaćenih Protokolom uz FCTC koja pripadaju u područje primjene zajedničke trgovinske politike EU-a (članak 207. UFEU-a).
      2.2.   Osim toga, EU ima isključivu nadležnost za djelovanje u pogledu pitanja obuhvaćenih Protokolom uz FCTC koja pripadaju u područje primjene carinske suradnje (članak 33. UFEU-a), usklađivanja zakonodavstava na unutarnjem tržištu (članci 113. i 114. UFEU-a), pravosudne suradnje u kaznenim stvarima (članak 82. UFEU-a) i definiranja kaznenih djela (članak 83. UFEU-a), samo u onoj mjeri u kojoj se odredbama akta Unije utvrđuju zajednička pravila na koja bi se moglo utjecati ili čiji bi se opseg mogao izmijeniti odredbama Protokola uz FCTC.
      Popisom akata Unije u nastavku prikazuje se opseg u kojem je Unija izvršavala svoju unutarnju nadležnost u tim područjima u skladu s Ugovorom o funkcioniranju Europske unije. Opseg isključive nadležnosti Unije koja proizlazi iz tih akata mora se ocjenjivati upućivanjem na precizne odredbe svake od mjera i posebice u onoj mjeri u kojoj se tim odredbama utvrđuju zajednička pravila na koja bi se moglo utjecati ili čiji bi se opseg mogao izmijeniti odredbama Protokola uz FCTC ili aktom donesenim u njegovoj provedbi.

                  —

                  Direktiva 2014/40/EU Europskog parlamenta i Vijeća od 3. travnja 2014. o usklađivanju zakona i drugih propisa država članica o proizvodnji, predstavljanju i prodaji duhanskih i srodnih proizvoda i o stavljanju izvan snage Direktive 2001/37/EZ (SL L 127, 29.4.2014., str. 1.);

                  —

                  Direktiva 2005/60/EZ Europskog parlamenta i Vijeća od 26. listopada 2005. o sprečavanju korištenja financijskog sustava u svrhu pranja novca i financiranja terorizma (SL L 309, 25.11.2005., str. 15.);

                  —

                  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.);

                  —

                  Direktiva Vijeća 2008/118/EZ od 16. prosinca 2008. o općim aranžmanima za trošarine i o stavljanju izvan snage Direktive 92/12/EEZ (SL L 9, 14.1.2009., str. 12.);

                  —

                  Direktiva Vijeća 2011/64/EU od 21. lipnja 2011. o strukturi i stopama trošarine koje se primjenjuju na prerađeni duhan (SL L 176, 5.7.2011., str. 24.);

                  —

                  Okvirna odluka Vijeća 2001/500/PUP od 26. lipnja 2001. o pranju novca, identifikaciji, praćenju, zamrzavanju, pljenidbi i oduzimanju imovine i imovinske koristi ostvarene kaznenim djelima (SL L 182, 5.7.2001., str. 1.);

                  —

                  Akt Vijeća od 26. srpnja 1995. o sastavljanju Konvencije o zaštiti financijskih interesa Europskih zajednica (SL C 316, 27.11.1995., str. 48.).

            3.   Nadležnosti država članica

      U pogledu ostalih pitanja obuhvaćenih Protokolom uz FCTC koja nisu navedena u odjeljcima 2.1. i 2.2. te za koje EU nema isključivu nadležnost za djelovanje, države članice i dalje imaju nadležnost za djelovanje.


title: 2009/117/EZ: Odluka Vijeća od 7. travnja 2008. o potpisivanju i privremenoj primjeni Sporazuma između Europske zajednice i Vlade Nepala o određenim aspektima zračnog prometa

text:
               11/Sv. 119

               HR

               Službeni list Europske unije

               25

         32009D0117

               L 041/3

               SLUŽBENI LIST EUROPSKE UNIJE

         ODLUKA VIJEĆA
   od 7. travnja 2008.
   o potpisivanju i privremenoj primjeni Sporazuma između Europske zajednice i Vlade Nepala o određenim aspektima zračnog prometa
   (2009/117/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2. u vezi s člankom 300. stavkom 2. prvim podstavkom, prvom rečenicom,
   uzimajući u obzir prijedlog Komisije,
   budući da:

               (1)

               Vijeće je 5. lipnja 2003. ovlastilo Komisiju da započne pregovore s trećim zemljama o zamjeni pojedinih odredaba u postojećim bilateralnim sporazumima sa Sporazumom Zajednice.

               (2)

               Komisija je u ime Zajednice u pregovorima s Nepalom dogovorila Sporazum o određenim aspektima usluga u zračnom prometu u skladu s mehanizmima i direktivama u Prilogu Odluci Vijeća kojom se Komisija ovlašćuje započeti pregovore s trećim zemljama, o zamjeni određenih odredaba postojećih bilateralnih sporazuma, sporazumom Zajednice.

               (3)

               Sporazum bi trebalo potpisati i privremeno primjenjivati podložno njegovom kasnijem sklapanju,

         ODLUČILO JE:
   Članak 1.
   Ovime se, u ime Zajednice, odobrava potpisivanje Sporazuma između Europske zajednice i Vlade Nepala o određenim aspektima zračnog prometa, podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Predsjednik Vijeća ovim se ovlašćuje odrediti osobu(-e) ovlaštenu(-e) potpisati Sporazum u ime Zajednice, podložno njegovu sklapanju.
   Članak 3.
   Do njegova stupanja na snagu, Sporazum se primjenjuje privremeno od prvog dana prvog mjeseca od dana kada su stranke obavijestile jedna drugu o završetku postupaka potrebnih u ovu svrhu (1).
   Članak 4.
   Ovime se ovlašćuje Predsjednik Vijeća da sastavi obavijest predviđenu člankom 9. stavkom 2. Sporazuma.

      Sastavljeno u Luxembourgu 7. travnja 2008.

            Za Vijeće

            Predsjednik

         R. ŽERJAV

      (1)  Glavno tajništvo Vijeća objavljuje datum od kojega se Sporazum privremeno primjenjuje u Službenom listu Europske unije.


title: 2013/555/EU: Odluka Europskog parlamenta od 17. travnja 2013. o zaključenju poslovnih knjiga Europske agencije za suradnju energetskih regulatora za financijsku godinu 2011.

text:
               16.11.2013

               HR

               Službeni list Europske unije

               L 308/21

         ODLUKA EUROPSKOG PARLAMENTA
   od 17. travnja 2013.
   o zaključenju poslovnih knjiga Europske agencije za suradnju energetskih regulatora za financijsku godinu 2011.
   (2013/555/EU)
   Ovaj će dokument biti objavljen u Posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 2014/743/EU: Odluka Vijeća od 21. listopada 2014. o pokretanju automatizirane razmjene podataka iz registra vozila na Cipru

text:
               29.10.2014

               HR

               Službeni list Europske unije

               L 308/100

         ODLUKA VIJEĆA
   od 21. listopada 2014.
   o pokretanju automatizirane razmjene podataka iz registra vozila na Cipru

      (2014/743/EU)

   VIJEĆE EUROPSKE UNIJE,
   uzimajući u obzir Odluku Vijeća 2008/615/PUP od 23. lipnja 2008. o produbljivanju prekogranične suradnje, posebno u suzbijanju terorizma i prekograničnog kriminala (1), a posebno njezin članak 25.,
   uzimajući u obzir Odluku Vijeća 2008/616/PUP od 23. lipnja 2008. o provedbi Odluke 2008/615/PUP (2), a posebno članak 20. i poglavlje 4. njezina Priloga,
   budući da:

               (1)

               U skladu s Protokolom o prijelaznim odredbama koji je priložen Ugovoru o Europskoj uniji, Ugovoru o funkcioniranju Europske unije i Ugovoru o osnivanju Europske zajednice za atomsku energiju, akti institucija, tijelâ, uredâ i agencija Unije doneseni prije stupanja Ugovora iz Lisabona na snagu zadržavaju svoje pravne učinke dok se ne stave izvan snage, ponište ili izmijene provedbom Ugovorâ.

               (2)

               U skladu s time, članak 25. Odluke 2008/615/PUP primjenjiv je te Vijeće mora jednoglasno odlučiti o tome jesu li države članice provele odredbe poglavlja 6. navedene Odluke.

               (3)

               Člankom 20. Odluke 2008/616/PUP predviđeno je da se odluke iz članka 25. stavka 2. Odluke 2008/615/PUP donose na osnovi izvješća o ocjeni koje se temelji na upitniku. Što se tiče automatizirane razmjene podataka u skladu s poglavljem 2. Odluke 2008/615/PUP, izvješće o ocjeni treba se temeljiti na ocjenjivačkom posjetu i pokusu.

               (4)

               U skladu s poglavljem 4. točkom 1.1. Priloga Odluci 2008/616/PUP, upitnik koji sastavlja odgovarajuća radna skupina Vijeća odnosi se na svaku automatiziranu razmjenu podataka i država članica treba ga popuniti čim smatra da ispunjava preduvjete za dijeljenje podataka u odgovarajućoj kategoriji podataka.

               (5)

               Cipar je ispunio upitnik o zaštiti podataka i upitnik o podacima iz registra vozila.

               (6)

               Cipar je proveo uspješan pokus s Nizozemskom.

               (7)

               Obavljen je ocjenjivački posjet Cipru i nizozemsko-rumunjski ocjenjivački tim sastavio je izvješće o ocjenjivačkom posjetu te ga je dostavio odgovarajućoj radnoj skupini Vijeća.

               (8)

               Vijeću je dostavljeno cjelokupno izvješće o ocjeni koje sadrži kratak pregled rezultata upitnika, ocjenjivačkog posjeta i pokusa u vezi s podacima iz registra vozila,

         DONIJELO JE OVU ODLUKU:
   Članak 1.
   Cipar je u potpunosti proveo opće odredbe o zaštiti podataka iz poglavlja 6. Odluke 2008/615/PUP za potrebe automatiziranog pretraživanja podataka iz registra vozila te ima pravo primati i dostavljati osobne podatke na temelju članka 12. navedene Odluke od dana stupanja na snagu ove Odluke.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 21. listopada 2014.

            Za Vijeće

            Predsjednik

         S. GOZI

      (1)  SL L 210, 6.8.2008., str. 1.

      (2)  SL L 210, 6.8.2008., str. 12.


title: 2009/975/EU: Odluka Komisije od 14. prosinca 2009. o izmjeni Odluke 2009/177/EZ s obzirom na programe iskorjenjivanja i na status određenih država članica, zona i kompartmenta slobodnih od bolesti u pogledu određenih bolesti akvatičnih životinja (priopćena pod brojem dokumenta C(2009) 9888)  Tekst značajan za EGP

text:
               03/Sv. 52

               HR

               Službeni list Europske unije

               199

         32009D0975

               L 336/31

               SLUŽBENI LIST EUROPSKE UNIJE

         ODLUKA KOMISIJE
   od 14. prosinca 2009.
   o izmjeni Odluke 2009/177/EZ s obzirom na programe iskorjenjivanja i na status određenih država članica, zona i kompartmenta slobodnih od bolesti u pogledu određenih bolesti akvatičnih životinja
   (priopćena pod brojem dokumenta C(2009) 9888)
   (Tekst značajan za EGP)
   (2009/975/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i kontrolu određenih bolesti akvatičnih životinja (1), a posebno njezin članak 44. stavak 2. prvi podstavak i članak 49. stavak 1.,
   budući da:

               (1)

               Odlukom Komisije 2009/177/EZ od 31. listopada 2008. o provedbi Direktive Vijeća 2006/88/EZ s obzirom na programe nadziranja i iskorjenjivanja i na status država članica, zona i kompartmenta slobodnih od bolesti (2) utvrđeni su predlošci obrazaca koje države članice podnose za odobrenje programa iskorjenjivanja u skladu s Direktivom 2006/88/EZ i kojima dostavljaju dokumentaciju za odobravanje statusa da su slobodne od bolesti u skladu s tom Direktivom.

               (2)

               U dijelu B Priloga I. Odluci 2009/177/EZ navodi se popis država članica, zona i kompartmenta na koje se primjenjuju programi iskorjenjivanja odobreni u skladu s Direktivom 2006/88/EZ. U dijelu C tog Priloga navedeni su popisi država članica, zona i kompartmenta koji su proglašeni slobodnima od bolesti u skladu s tom Direktivom.

               (3)

               Danska je dostavila Komisiji višegodišnji program za iskorjenjivanje virusne hemoragijske septikemije (VHS) u skladu s Odlukom Vijeća 90/424/EEZ od 26. lipnja 1990. o troškovima u području veterinarstva (3), za razdoblje od 1. siječnja 2009. do 31. prosinca 2013. Komisija je odobrila taj program Odlukom Komisije 2008/897/EZ od 28. studenoga 2008. o odobravanju godišnjih i višegodišnjih programa i financijskog doprinosa Zajednice za iskorjenjivanje, kontrolu i praćenje određenih bolesti životinja i zoonoza, koje su države članice dostavile za 2009. i sljedeće godine (4). Taj je program u skladu sa zahtjevima za odobrenje utvrđenim u Odluci 2009/177/EZ pa ga stoga treba odobriti u skladu s člankom 44. stavkom 2. Direktive 2006/88/EZ. Stoga zone obuhvaćene tim programom treba umetnuti u dio B popisa navedenog u Prilogu I. toj Odluci.

               (4)

               Člankom 12. Odluke 2009/177/EZ predviđa se odstupanje od Direktive 2006/88/EZ na temelju kojeg se, pod određenim uvjetima, od država članica ne zahtijeva da podnesu na odobrenje programe iskorjenjivanja, koji su u svrhu dobivanja statusa odobrene zone u pogledu VHS-a već bili odobreni Odlukom Komisije 2003/634/EZ od 28. kolovoza 2003. o odobravanju programa u svrhu dobivanja statusa odobrenih zona i odobrenih farmi u neodobrenim zonama u pogledu virusne hemoragijske septikemije (VHS) i zarazne hematopoetske nekroze (IHN) kod riba (5).

               (5)

               Odlukom 2003/634/EZ odobren je program koji je dostavila Finska u svrhu dobivanja statusa odobrene zone u pogledu VHS-a. U skladu sa zahtjevima utvrđenim u Odluci 2009/177/EZ, Finska je sada dostavila izvješće o tom programu. Stoga zone obuhvaćene tim programom treba umetnuti u popis u dijelu B Priloga I. toj Odluci.

               (6)

               Njemačka je dostavila Komisiji višegodišnji program za iskorjenjivanje koi herpes viroze (KHV) u skladu s Odlukom 90/424/EZ. Taj je program odobren Odlukom 2008/897/EZ za razdoblje od 1. siječnja 2009. do 31. prosinca 2013. Taj je program u skladu sa zahtjevima za odobrenje utvrđenim u Odluci 2009/177/EZ pa ga stoga treba odobriti u skladu s člankom 44. stavkom 2. Direktive 2006/88/EZ. Stoga zone obuhvaćene tim programom treba umetnuti u dio B popisa navedenog u Prilogu I. toj Odluci.

               (7)

               Cijelo državno područje Ujedinjene Kraljevine trenutačno je navedeno u dijelu C Priloga I. Odluci 2009/177/EZ, kao proglašeno slobodnim od bolesti u pogledu zarazne anemije lososa (ISA) u skladu s Direktivom 2006/88/EZ. Ujedinjena Kraljevina je obavijestila o prisutnosti ISA-e u kompartmentu koji je prethodno bio proglašen slobodnim od te bolesti. U skladu s tim, stavku za tu državu članicu u popisu navedenom u dijelu C Priloga I. Odluci 2009/177/EZ treba izmijeniti u pogledu ISA-e.

               (8)

               Ujedinjena Kraljevina je sada dostavila na odobrenje program za iskorjenjivanje ISA-e koji će se primjenjivati na jugozapadnim Shetlandskim otocima. Taj je program u skladu sa zahtjevima Odluke 2009/177/EZ. Stoga ga treba odobriti i umetnuti jugozapadne Shetlandske otoke u dio B popisa navedenog u Prilogu I. toj Odluci.

               (9)

               Odlukom 2003/634/EZ odobren je program koji je dostavila Ujedinjena Kraljevina u svrhu dobivanja statusa odobrene zone u pogledu VHS-a. U skladu sa zahtjevima utvrđenim u Odluci 2009/177/EZ, Ujedinjena Kraljevina je sada dostavila izvješće o tom programu, kako bi dobila izjavu o statusu za te zone da su slobodne od bolesti. To izvješće je u skladu sa zahtjevima Odluke 2009/177/EZ. U skladu s tim, te zone treba umetnuti u popis u dijelu C Priloga I. toj Odluci.

               (10)

               Osim toga, cijelo obalno područje Sjeverne Irske, osim Lough Foylea, trenutačno je navedeno u dijelu C Priloga I. Odluci 2009/177/EZ kao proglašeno slobodnim od bolesti u pogledu zaraze Bonamiom ostreae. Ujedinjena Kraljevina je sada obavijestila o prisutnosti zaraze Bonamiom ostreae u Strangforth Loughu na tom obalnom području. Stoga Strangforth Lough treba isključiti iz područja proglašenog slobodnim od bolesti u popisu navedenom u dijelu C Priloga I. toj Odluci.

               (11)

               Odluku 2009/177/EZ treba stoga na odgovarajući način izmijeniti.

               (12)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog I. Odluci 2009/177/EZ mijenja se u skladu s prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 14. prosinca 2009.

            Za Komisiju

         Androulla VASSILIOU

            Članica Komisije

      (1)  SL L 328, 24.11.2006., str. 14.

      (2)  SL L 63, 7.3.2009., str. 15.

      (3)  SL L 224, 18.8.1990., str. 19.

      (4)  SL L 322, 2.12.2008., str. 39.

      (5)  SL L 220, 3.9.2003., str. 8.

      PRILOG
      Prilog I., dijelovi B i C zamjenjuju se sljedećim:

         „DIO B

            Države članice, zone i kompartmenti na koje se primjenjuju odobreni programi iskorjenjivanja

                     Bolest

                     Država članica

                     ISO oznaka

                     Zemljopisno razgraničenje područja na koje se primjenjuje program iskorjenjivanja (država članica, zone ili kompartmenti)

                     Virusna hemoragijska septikemija (VHS)

                     Danska

                     DK

                     Sljedeća slivna područja: Tim Å, Hover Å, Heager Å, Velling Å, Skjern Å, Hemmet Mølle Bæk, Lydum Å, Kongeå, Kolding Å, Vejle Å and Holmsland Klit.

                     Finska

                     FI

                     Pokrajina Åland;
                     Općine Uusikaupunki, Pyhäranta i Rauma.

                     Zarazna hematopoetska nekroza (IHN)

                     Koi herpes viroza (KHV)

                     Njemačka

                     DE

                     Saska

                     Zarazna anemija lososa (ISA)

                     Ujedinjena Kraljevina

                     UK

                     Jugozapadni Shetlandski otoci

                     Infekcija Marteiliom refringens

                     Infekcija Bonamiom ostreae

                     Bolest bijelih pjega rakova

            DIO C

            Države članice, zone i kompartmenti proglašeni slobodnim od bolesti

                     Bolest

                     Država članica

                     Oznaka ISO

                     Zemljopisno razgraničenje područja slobodnog od bolesti (država članica, zone ili kompartmenti)

                     Virusna hemoragijska septikemija (VHS)

                     Danska

                     DK

                     Slivna i obalna područja:

                                 —

                                 Hansted Å

                                 —

                                 Hovmølle Å

                                 —

                                 Grenå

                                 —

                                 Treå

                                 —

                                 Alling Å

                                 —

                                 Kastbjerg

                                 —

                                 Villestrup Å

                                 —

                                 Korup Å

                                 —

                                 Sæby Å

                                 —

                                 Elling Å

                                 —

                                 Uggerby Å

                                 —

                                 Lindenborg Å

                                 —

                                 Øster Å

                                 —

                                 Hasseris Å

                                 —

                                 Binderup Å

                                 —

                                 Vidkær Å

                                 —

                                 Dybvad Å

                                 —

                                 Bjørnsholm Å

                                 —

                                 Trend Å

                                 —

                                 Lerkenfeld Å

                                 —

                                 Vester Å

                                 —

                                 Lønnerup med tilløb

                                 —

                                 Fiskbæk Å

                                 —

                                 Slette Å

                                 —

                                 Bredkær Bæk

                                 —

                                 Vandløb til Kilen

                                 —

                                 Resenkær Å

                                 —

                                 Klostermølle Å

                                 —

                                 Hvidbjerg Å

                                 —

                                 Knidals Å

                                 —

                                 Spang Å

                                 —

                                 Simested Å

                                 —

                                 Skals Å

                                 —

                                 Jordbro Å

                                 —

                                 Fåremølle Å

                                 —

                                 Flynder Å

                                 —

                                 Damhus Å

                                 —

                                 Karup Å

                                 —

                                 Gudenåen

                                 —

                                 Halkær Å

                                 —

                                 Storåen

                                 —

                                 Århus Å

                                 —

                                 Bygholm Å

                                 —

                                 Grejs Å

                                 —

                                 Ørum Å

                     Irska

                     IE

                     Sva kontinentalna i obalna područja unutar njezinog državnoga područja osim:

                                 1.

                                 otoka Cape Clear

                     Cipar

                     CY

                     Sva kontinentalna područja unutar njezinog državnoga područja

                     Finska

                     FI

                     Sva kontinentalna i obalna područja unutar njezinog državnoga područja osim:

                                 1.

                                 pokrajine Åland;

                                 2.

                                 općina Uusikaupunki, Pyhäranta i Rauma.

                     Švedska

                     SE

                     Cijelo državno područje

                     Ujedinjena Kraljevina

                     UK

                     Sva kontinentalna i obalna područja unutar Velike Britanije, Sjeverne Irske, Guernseya, Otoka Mana i Jerseya.

                     Zarazna hematopoetska nekroza (IHN)

                     Danska

                     DK

                     Cijelo državno područje

                     Irska

                     IE

                     Cijelo državno područje

                     Cipar

                     CY

                     Sva kontinentalna područja unutar njegovog državnoga područja

                     Finska

                     FI

                     Cijelo državno područje

                     Švedska

                     SE

                     Cijelo državno područje

                     Ujedinjena Kraljevina

                     UK

                     Sva kontinentalna i obalna područja unutar Velike Britanije, Sjeverne Irske, Guernseya, Otoka Mana i Jerseya.

                     Koi herpes viroza (KHV)

                     Zarazna anemija lososa (ISA)

                     Belgija

                     BE

                     Cijelo državno područje

                     Bugarska

                     BG

                     Cijelo državno područje

                     Češka Republika

                     CZ

                     Cijelo državno područje

                     Danska

                     DK

                     Cijelo državno područje

                     Njemačka

                     DE

                     Cijelo državno područje

                     Estonija

                     EE

                     Cijelo državno područje

                     Irska

                     IE

                     Cijelo državno područje

                     Grčka

                     EL

                     Cijelo državno područje

                     Španjolska

                     ES

                     Cijelo državno područje

                     Francuska

                     FR

                     Cijelo državno područje

                     Italija

                     IT

                     Cijelo državno područje

                     Cipar

                     CY

                     Cijelo državno područje

                     Latvija

                     LV

                     Cijelo državno područje

                     Litva

                     LT

                     Cijelo državno područje

                     Luksemburg

                     LU

                     Cijelo državno područje

                     Mađarska

                     HU

                     Cijelo državno područje

                     Malta

                     MT

                     Cijelo državno područje

                     Nizozemska

                     NL

                     Cijelo državno područje

                     Austrija

                     AT

                     Cijelo državno područje

                     Poljska

                     PL

                     Cijelo državno područje

                     Portugal

                     PT

                     Cijelo državno područje

                     Rumunjska

                     RO

                     Cijelo državno područje

                     Slovenija

                     SI

                     Cijelo državno područje

                     Slovačka

                     SK

                     Cijelo državno područje

                     Finska

                     FI

                     Cijelo državno područje

                     Švedska

                     SE

                     Cijelo državno područje

                     Ujedinjena Kraljevina

                     UK

                     Sva kontinentalna i obalna područja unutar Velike Britanije, Sjeverne Irske, Guernseya, Otoka Mana i Jerseya, osim jugozapadnih Shetlandskih otoka.

                     Infekcija Marteiliom refringens

                     Irska

                     IE

                     Cijelo državno područje

                     Ujedinjena Kraljevina

                     UK

                     Cijela obala Velike Britanije.
                     Cijela obala Sjeverne Irske.
                     Cijela obala Guernseya i Herma.
                     Obalno područje Jerseya: područje se sastoji od međuplimnog područja i neposrednog obalnog područja između oznake srednje visoke razine vode na otoku Jersey i zamišljene crte povučene tri nautičke milje od oznake srednje niske razine vode na otoku Jersey. Područje se nalazi u Normandijsko-Bretonskom zaljevu na južnoj strani La Manchea.
                     Cijela obala otoka Mana.

                     Infekcija Bonamiom ostreae

                     Irska

                     IE

                     Cijela obala Irske osim:

                                 1.

                                 Cork Harboura;

                                 2.

                                 Galway Baya;

                                 3.

                                 Ballinakill Harboura;

                                 4.

                                 Clew Baya;

                                 5.

                                 Achill Sounda;

                                 6.

                                 Loughmoreja, Blacksod Baya;

                                 7.

                                 Lough Foylea;

                                 8.

                                 Lough Swillyja.

                     Ujedinjena Kraljevina

                     UK

                     Cijela obala Velike Britanije osim:

                                 1.

                                 južne obale Cornwalla od Lizarda do Start Pointa;

                                 2.

                                 Obale Dorseta, Hampshirea i Sussexa od Portland Billa do Selsey Billa;

                                 3.

                                 područja uzduž obale Sjevernog Kenta i Essexa od Sjevernog Forelanda do Felixstowea;

                                 4.

                                 područja uzduž obale u jugozapadnom Walesu od Wooltack Pointa do St. Govan’s Heada, uključujući Milford Haven i područja plimnih voda rijeka East i West Cleddau;

                                 5.

                                 područja koje obuhvaća vode Loch Sunarta istočno od crte povučene u smjeru jug-jugoistok od najsjevernije točke Maclean’s Nosea do Auliston Pointa;

                                 6.

                                 područja koje obuhvaća Zapadni Loch Tarbert, sjeveroistočno od crte povučene u smjeru istok-jugoistok od Ardpatrick Pointa NR 734 578 do North Dunskeig Baya kod NR 752 568.

                           Cijela obala Sjeverne Irske, osim:

                                 1.

                                 Lough Foylea;

                                 2.

                                 Strangford Lougha.

                           Cijela obala Guernseya, Herma i Otoka Mana.
                     Obalno područje Jerseya: područje se sastoji od međuplimnog područja i neposrednog obalnog područja između oznake srednje visoke razine vode na otoku Jersey i zamišljene crte povučene tri nautičke milje od oznake srednje niske razine vode na otoku Jersey. Zona se nalazi u Normandijsko-bretonskom zaljevu na južnoj strani La Manchea.

                     Bolest bijelih pjega rakova”


title: Odluka Vijeća (EU) 2016/815 od 17. svibnja 2016. o pristupanju Hrvatske Konvenciji sastavljenoj na temelju članka K.3 Ugovora o Europskoj uniji o zaštiti financijskih interesa Europskih zajednica te Protokolu od 27. rujna 1996., Protokolu od 29. studenoga 1996. i Drugom protokolu od 19. lipnja 1997. uz navedenu konvenciju

text:
               24.5.2016

               HR

               Službeni list Europske unije

               L 133/9

         ODLUKA VIJEĆA (EU) 2016/815
   od 17. svibnja 2016.
   o pristupanju Hrvatske Konvenciji sastavljenoj na temelju članka K.3 Ugovora o Europskoj uniji o zaštiti financijskih interesa Europskih zajednica te Protokolu od 27. rujna 1996., Protokolu od 29. studenoga 1996. i Drugom protokolu od 19. lipnja 1997. uz navedenu konvenciju
   VIJEĆE EUROPSKE UNIJE,
   uzimajući u obzir Ugovor o Europskoj uniji,
   uzimajući u obzir Akt o pristupanju Hrvatske, a posebno njegov članak 3. stavke 4. i 5.,
   uzimajući u obzir preporuku Europske komisije,
   uzimajući u obzir mišljenje Europskog parlamenta (1),
   budući da:

               (1)

               Konvencija sastavljena na temelju članka K.3 Ugovora o Europskoj uniji o zaštiti financijskih interesa Europskih zajednica (2) („Konvencija”) potpisana je 26. srpnja 1995. te je stupila na snagu 17. listopada 2002.

               (2)

               Konvencija je dopunjena Protokolom sastavljenim na temelju članka K.3 Ugovora o Europskoj uniji uz Konvenciju o zaštiti financijskih interesa Europskih zajednica (3) („Protokol od 27. rujna 1996.”) i Protokolom sastavljenim na temelju članka K.3 Ugovora o Europskoj uniji o tumačenju Konvencije o zaštiti financijskih interesa Europskih zajednica po prethodnim odlukama Suda Europskih zajednica (4) („Protokol od 29. studenoga 1996.”), koji su stupili na snagu 17. listopada 2002.

               (3)

               Konvencija je naknadno dopunjena Drugim protokolom sastavljenim na temelju članka K.3 Ugovora o Europskoj uniji uz Konvenciju o zaštiti financijskih interesa Europskih zajednica (5) („Drugi protokol od 19. lipnja 1997.”), koji je stupio na snagu 19. svibnja 2009.

               (4)

               Člankom 3. stavkom 4. Akta o pristupanju Hrvatske („Akt o pristupanju”) predviđa se da Hrvatska pristupa konvencijama i protokolima navedenima u Prilogu I. Aktu o pristupanju. Te konvencije i protokoli obuhvaćaju, među ostalim, Konvenciju, Protokol od 27. rujna 1996., Protokol od 29. studenoga 1996. i Drugi protokol od 19. lipnja 1997. Datum na koji ta Konvencija i ti protokoli trebaju stupiti na snagu u odnosu na Hrvatsku određuje Vijeće.

               (5)

               U skladu s člankom 3. stavkom 5. Akta o pristupanju, Vijeće treba odlučiti o provedbi svih prilagodbi potrebnih radi pristupanja Hrvatske konvencijama i protokolima navedenima u Prilogu I. Aktu o pristupanju,

         DONIJELO JE OVU ODLUKU:
   Članak 1.
   Konvencija, Protokol od 27. rujna 1996., Protokol od 29. studenoga 1996. i Drugi protokol od 19. lipnja 1997. stupaju na snagu za Hrvatsku prvog dana prvog mjeseca koji slijedi nakon dana objave ove Odluke.
   Članak 2.
   Verzije na hrvatskom jeziku Konvencije (6), Protokola od 27. rujna 1996. (7), Protokola od 29. studenoga 1996. (8) i Drugog protokola od 19. lipnja 1997. (9) vjerodostojne su pod istim uvjetima kao i ostale jezične verzije Konvencije i tih protokola.
   Članak 3.
   Ova Odluka počinje proizvoditi učinke sljedećeg dana od dana objave u Službenom listu Europske unije.

      Sastavljeno u Bruxellesu 17. svibnja 2016.

            Za Vijeće

            Predsjednik

         M.H.P. VAN DAM

      (1)  Mišljenje od 25. veljače 2016. (još nije objavljeno u Službenom listu).

      (2)  SL C 316, 27.11.1995., str. 49.

      (3)  SL C 313, 23.10.1996., str. 2.

      (4)  SL C 151, 20.5.1997., str. 2.

      (5)  SL C 221, 19.7.1997., str. 12.

      (6)  Verzija na hrvatskom jeziku objavljena je u Posebnom izdanju Službenog lista (poglavlje 19, svezak 14, str. 50.).

      (7)  Verzija na hrvatskom jeziku objavljena je u Posebnom izdanju Službenog lista (poglavlje 19, svezak 14, str. 73.).

      (8)  Verzija na hrvatskom jeziku objavljena je u Posebnom izdanju Službenog lista (poglavlje 19, svezak 14, str. 92.).

      (9)  Verzija na hrvatskom jeziku objavljena je u Posebnom izdanju Službenog lista (poglavlje 19, svezak 14, str. 141.).


title: 2014/744/EU: Odluka Vijeća od 21. listopada 2014. o pokretanju automatizirane razmjene podataka iz registra vozila u Estoniji

text:
               29.10.2014

               HR

               Službeni list Europske unije

               L 308/102

         ODLUKA VIJEĆA
   od 21. listopada 2014.
   o pokretanju automatizirane razmjene podataka iz registra vozila u Estoniji

      (2014/744/EU)

   VIJEĆE EUROPSKE UNIJE,
   uzimajući u obzir Odluku Vijeća 2008/615/PUP od 23. lipnja 2008. o produbljivanju prekogranične suradnje, posebno u suzbijanju terorizma i prekograničnog kriminala (1), a posebno njezin članak 25.,
   uzimajući u obzir Odluku Vijeća 2008/616/PUP od 23. lipnja 2008. o provedbi Odluke 2008/615/PUP (2), a posebno članak 20. i poglavlje 4. njezina Priloga,
   budući da:

               (1)

               U skladu s Protokolom o prijelaznim odredbama koji je priložen Ugovoru o Europskoj uniji, Ugovoru o funkcioniranju Europske unije i Ugovoru o osnivanju Europske zajednice za atomsku energiju, akti institucija, tijelâ, uredâ i agencija Unije doneseni prije stupanja Ugovora iz Lisabona na snagu zadržavaju svoje pravne učinke dok se ne stave izvan snage, ponište ili izmijene provedbom Ugovorâ.

               (2)

               U skladu s time, članak 25. Odluke 2008/615/PUP primjenjiv je te Vijeće mora jednoglasno odlučiti o tome jesu li države članice provele odredbe poglavlja 6. navedene Odluke.

               (3)

               Člankom 20. Odluke 2008/616/PUP predviđeno je da se odluke iz članka 25. stavka 2. Odluke 2008/615/PUP donose na osnovi izvješća o ocjeni koje se temelji na upitniku. Što se tiče automatizirane razmjene podataka u skladu s poglavljem 2. Odluke 2008/615/PUP, izvješće o ocjeni treba se temeljiti na ocjenjivačkom posjetu i pokusu.

               (4)

               U skladu s poglavljem 4. točkom 1.1. Priloga Odluci 2008/616/PUP upitnik koji sastavlja odgovarajuća radna skupina Vijeća odnosi se na svaku automatiziranu razmjenu podataka i država članica treba ga popuniti čim smatra da ispunjava preduvjete za dijeljenje podataka u odgovarajućoj kategoriji podataka.

               (5)

               Estonija je ispunila upitnik o zaštiti podataka i upitnik o podacima iz registra vozila.

               (6)

               Estonija je provela uspješan pokus s Nizozemskom.

               (7)

               Obavljen je ocjenjivački posjet Estoniji i nizozemsko-finski ocjenjivački tim sastavio je izvješće o ocjenjivačkom posjetu te ga je dostavio odgovarajućoj radnoj skupini Vijeća.

               (8)

               Vijeću je dostavljeno cjelokupno izvješće o ocjeni koje sadrži kratak pregled rezultata upitnika, ocjenjivačkog posjeta i pokusa u vezi s podacima iz registra vozila,

         DONIJELO JE OVU ODLUKU:
   Članak 1.
   Estonija je u potpunosti provela opće odredbe o zaštiti podataka iz poglavlja 6. Odluke 2008/615/PUP za potrebe automatiziranog pretraživanja podataka iz registra vozila te ima pravo primati i dostavljati osobne podatke na temelju članka 12. navedene Odluke od dana stupanja na snagu ove Odluke.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 21. listopada 2014.

            Za Vijeće

            Predsjednik

         S. GOZI

      (1)  SL L 210, 6.8.2008., str. 1.

      (2)  SL L 210, 6.8.2008., str. 12.